Document ID: 31985D0331

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 17ης Ιουνίου 1985
σχετικά με τη διάθεση προς την Νήσο Man βουτύρου από τα αποθέματα παρεμβάσεως του Ηνωμένου βασιλείου
(Το κείμενο στην αγγλική γλώσσα είναι το μόνο αυθεντικό)
(85/331/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 6 παράγραφος 7 και το άρθρο 28,
Εκτιμώντας:
ότι η Κοινότητα διαθέτει σημαντικές ποσότητες βουτύρου δημόσιας παρέμβασης που κατέχονται, κυρίως, από τον οργανισμό παρεμβάσεως του Ηνωμένου Βασιλείου· ότι στην Νήσο Man υπάρχει δυνατότητα διάθεσης για τις εν λόγω ποσότητες·
ότι, πρέπει να επιτραπεί στους εμπορευόμενους να προμηθευτούν βούτυρο από τον οργανισμό παρέμβασης του Ηνωμένου Βασιλείου προκειμένου να τροφοδοτήσουν την Νήσο Man με αυτό σε μειωμένη τιμή, για την παρασκευή προϊόντων ζαχαροπλαστικής, παγωτών και άλλων προϊόντων διατροφής·
ότι, δυνάμει των πράξεων που ρυθμίζουν τις σχέσεις μεταξύ της Κοινότητας και της Νήσου Man, δεν εφαρμόζονται σ' αυτή οι μηχανισμοί της κοινής γεωργικής πολιτικής, μεταξύ των οποίων περιλαμβάνεται και η στήριξη των τιμών· ότι, κατά συνέπεια, η Νήσος Man δεν μπορεί να επωφεληθεί του κανονισμού (ΕΟΚ) αριθ. 262/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 698/85 (4), ο οποίος προβλέπει την πώληση, σε μειωμένη τιμή, βουτύρου προοριζομένου για την παρασκευή προϊόντων ζαχαροπλαστικής, παγωτών και άλλων προϊόντων διατροφής στην Κοινότητα· ότι πρέπει, συνεπώς, να θεσπισθεί ειδική διάταξη·
ότι θα πρέπει να εξαρτηθεί η αγορά βουτύρου από την τήρηση των όρων που διασφαλίζουν ότι το βούτυρο δεν έχει εκτραπεί από των προορισμό, του· ότι για τον ίδιο αυτό λόγο, πρέπει να ασκηθεί σύστημα ελέγχου του βουτύρου κατά την έξοδο από τα αποθέματα μέχρι την αμεση μεταποίηση στη Νήσο Man· ότι, λαμβάνοντας υπόψη τον ιδιαίτερο χαρακτήρα που προγράμματος, ο οργανισμός παρέμβασης του Ηνωμένου Βασιλείου πρέπει να εφαρμόσει μηχανισμό για τη διασφάλιση ενός τέτοιου ελέγχου·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Ο οργανισμός παρέμβασης του Ηνωμένου Βασιλείου προβαίνει, υπό τους όρους που προβλέπονται στην παρούσα απόφαση, στην πώληση βουτύρου που αγοράσθηκε σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68 και που αποθεματοποιήθηκε πριν από την 1η Ιουλίου 1983,
- στην πώληση ως έχει στην Νήσο Man, προκειμένου να μεταποιηθεί στα προϊόντα που αναφέρονται στο άρθρο 4 του κανονισμού (ΕΟΚ) αριθ. 262/79,
η/και
- στην παράδοση μετά από μεταποίηση συμπυκνωμένου βουτύρου στο Ηνωμένο Βασίλειο σύμφωνα με το άρθρο 5 του κανονισμού (ΕΟΚ) αριθ. 262/79, προκειμένου να μεταποιηθεί στην Νήσο Man στα προϊόντα που αναφέρονται στην πρώτη περίπτωση.
2. Η συνολική ποσότητα του βουτύρου που μπορεί να πωληθεί δυνάμει της παρούσας απόφασης περιορίζεται σε 100 τόνους για την περίοδο από 1ης Απριλίου 1985 έως 31 Μαρτίου 1986.
Άρθρο 2
1. Το βούτυρο πωλείται, στη θύρα του ψυγείου αποθήκευσης, σε τιμή ίση με την ελάχιστη τιμή πώλησης που καθορίζεται στα πλαίσια του κανονισμού (ΕΟΚ) αριθ. 262/79 για τον ειδικό διαγωνισμό του οποίου η λήξη προθεσμίας υποβολής των προσφορών προηγείται άμεσα της ημερομηνίας υπογραφής της σύμβασης πώλησης.
2. Το βούτυρο πωλείται στους εμπορευομένους οι οποίοι αναλαμβάνουν γραπτώς:
- στην περίπτωση κατά την οποία το βούτυρο μεταποιείται προηγείται αυτή η μεταποίηση στο Ηνωμένο Βασίλειο, σε εγκεκριμένη εγκατάσταση σύμφωνα με τις διατάξεις των άρθρων 5 και 9 του κανονισμού (ΕΟΚ) αριθ. 262/79 και σε προθεσμία 7 μηνών από την ημερομηνία σύναψης της σύμβασης,
- να μεταποιούν ή να φροντίζουν να μεταποιείται το βούτυρο ή το συμπυκνωμένο βούτυρο αποκλειστικά σε προϊόντα που αναφέρονται στο άρθρο 1 παράγραφος 1 πρώτη περίπτωση, σε προθεσμία 10 μηνών από την σύναψη της σύμβασης και χρησιμοποιώντας σε ένα μήνα ελάχιστη ποσότητα βουτύρου πέντε τόνων,
- να κρατούν περίπτωση, ή να φροντίζουν να κρατούνται όλα τα κατάλληλα έγγραφα, μεταξύ των οποίων λογιστική, που επιτρέπουν να παρακολουθείται το βούτυρο που αγοράσθηκε και να βεβαιώνουν την ορθή χρησιμοποίησή του, από την έξοδο από τα αποθέματα μέχρι την μεταποίησή του σε προϊόντα που αναμέρονται στο άρθρο 1 παράγραφος 1,
- να απαντούν σε κάθε αίτηση που προέρχεται από τις αρμόδιες αρχές σχετικά με τις διαδικασίες ελέγχου.
Άρθρο 3
Το βούτυρο παραδίδεται από τον οργανισμό παρέμβασης του Ηνωμένου Βασιλείου μετά από πληρωμή της τιμής, όπως αναφέρεται στο άρθρο 2 παράγραφος 1, και σύσταση εγγύησης μεταποίησης, η οποία αντιστοιχεί σε ποσό ίσα με εκείνο που καθορίζεται συγχρόνως και σύμφωνα με την ίδια διαδικασία όπως η ελάχιστη τιμή πώλησης.
Άρθρο 4
1. Το βούτυρο παραδίδεται από τον οργανισμό παρέμβασης σε συσκευασίες που φέρουν τις ακόλουθες ενδείξεις με γράμματα ύψους τουλάχιστον ενός εκατοστού:
«EEC butter for use in the Isle of Man (Decision 85/331/EEC)» , καθώς και ο προβλεπόμενος προορισμός (υπόδειγμα Α ή/και Γ ή υπόδειγμα Β ή υπόδειγμα Δ, κανονισμός (ΕΟΚ) αριθ. 262/79).
2. Το συμπυκνωμένο βούτυρο συσκευάζεται σε σάκους ή χαρτοκιβώτια καθαρού βάρους 10 χιλιογράμμων τουλάχιστον, που φέρουν την ακόλουθη ένδειξη με γράμματα ύψους τουλάχιστον ενός εκατοστού:
«Concentrated butter for use exclusively in the Isle of Man ( Decision 85/331/EEC) for processing into one of the products listed in Article 4 of Regulation (EEC) No 262/79».
Άρθρο 5
Ο οργανισμός παρέμβασης του Ηνωμένου Βασιλείου:
- λαμβάνει όλα τα κατάλληλα μέτρα όσον αφορά την παραλαβή του βουτύρου και την τήρηση των όρων που αναφέρονται στο άρθρο 19 του κανονισμού (ΕΟΚ) αριθ. 262/79,
- με την επιφύλαξη των διατάξεων του κανονισμού (ΕΟΚ) αριθ. 1687/76 της Επιτροπής (1), σε συμφωνία με τις αρχές της Νήσου Man εφαρμόζει μηχανισμό ελέγχου της χρησιμοποιήσεως του βουτύρου που πωλείται από την έξοδό του από τα αποθέματα μέχρι την τελική μεταποιησή του στα προϊόντα που αναφέρονται στο άρθρο 1. Ο μηχανισμός αυτός περιλαμβάνει κυρίως σύστημα εγγυήσεως το οποίο εξασφαλίζει την καλή εκτέλεση των υποχρεώσεων που αναφέρονται στο άρθρο 2.
Άρθρο 6
Ο ενδιαφερόμενος οργανισμός παρεμβάσεως ανακοινώνει στην Επιτροπή:
α) πριν από την πρώτη πώληση, τα μέτρα που έχουν ληφθεί, σε συμφωνία με τις αρχές της Νήσου Man, για την εφαρμογή της παρούσης απόφασης, και κυρίως εκείνα που αορούν τον έλεγχο της χρησιμοποίησης του πωληθέντος βουτύρου·
β) το αργότερο κάθε Τρίτη, τις ποσότητες βουτύρου οι οποίες κατά την προηγούμενη εβδομάδα:
- αποτέλεσαν αντικείμενο σύμβασης πώλησης,
- αφαιρέθηκαν από τα αποθέματα δυνάμει της παρούσας απόφασης.
Άρθρο 7
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 17 Ιουνίου 1985.

Labels: 3
18